เรื่องร้องเรียน: เรียน ท่านอาจารย์ชัชชาติที่เคารพนับถือค่ะ ทราบเรื่องการจัดผังเมืองกทม.ใหม่ อยากเรียนถามท่านอาจารย์ค่ะ หมู่บ้านพรทิพย์ ถ.หลวงแพ่ง-ลาดกระบัง ไม่ไกลจากสน.จระเข้น้อย อยู่ใจกลางไข่แดงลาดกระบัง ย่านพื้นที่เจริญแต่มาเป็นพื้นที่ติ่งชายขอบกทม. ชุมชนย่านนี้ทั้งหมดชาวบ้านทำมาหากินในลาดกระบัง ลูกๆหลานๆเรียน รร.ในลาดกระบัง เข้ารพ.ลาดกระบังใช้ชีวิตในลาดกระบัง ทำไมมาเป็นติ่งกทม.คะ ฝากท่านอาจารย์ด้วยนะคะ ขอบพระคุณมากค่ะ ขอสิ่งศักดิ์สิทธิ์คุ้มครองให้ท่านอาจารย์สุขภาพดี ประสพแต่สิ่งดีๆตลอดไปค่ะ
การดำเนินการของเจ้าหน้าที่: ตามที่ท่านได้ให้ข้อคิดว่าบริเวณหมู่บ้านพรทิพย์ ถนนหลวงแพ่ง เขตลาดกระบัง เป็นพื้นที่ติ่งชายขอบของกรุงเทพมหานคร นั้น สำนักการวางผังและพัฒนาเมือง กรุงเทพมหานคร  ขอเรียนว่า กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้บริเวณดังกล่าว (หมู่บ้านพรทิพย์) เป็นการใช้ประโยชน์ที่ดินประเภทที่อยู่อาศัยหนาแน่นปานกลาง  ย.6 -29 มีวัตถุประสงค์เพื่อรองรับการอยู่อาศัยในบริเวณที่ต่อเนื่องกับเขตเมืองชั้นใน ศูนย์ชุมชนชานเมือง เขตอุตสาหกรรมและนิคมอุตสาหกรรม ดังนั้น บริเวณพื้นที่ที่ท่านได้ให้ข้อคิดเห็น  จึงมีความสำคัญในระบบผังเมืองของกรุงเทพมหานคร มีบทบาทเป็นที่อยู่อาศัยรอบศูนย์ชุมชนชานเมืองลาดกระบังและเป็นพื้นที่ที่อยู่ในแผนการพัฒนาเมืองของกรุงเทพมหานครมาโดยตลอด
ความเห็นของผู้แจ้ง: ดีแล้วๆๆจ้า
พื้นที่: แขวงทับยาว เขตลาดกระบัง กรุงเทพมหานคร